Raidījuma “Literatūre / Sākumskola” trešajā epizodē Jūrmalas valsts ģimnāzijas skolēni vedīs piedzīvojumā vienu Kārļa Vērdiņa dzejoli. Vispirms bērni to pārvērtīs bildēs. Tad dzejolis aizceļos uz spāņu valodu un atdzejosies atpakaļ. Visbeidzot bērni satiks dzejnieku Vērdiņu, un, bītiem skanot, dzejolis pieņemsies spēkā par veselu pantiņu.

Pēc katras no “Literatūre / Sākumskola” epizodēm publicējam raidījuma ierakstu, kā arī metodisko materiālu ar uzdevumiem. Šīs uzdevumu lapas paredzētas izmantošanai gan mācību iestādēs, gan mājās. Tās veidotas bērnu lasītprasmes veicināšanai un mūsdienu latviešu bērnu grāmatu un to autoru iepazīšanai.

[Literatūre / Sākumskola. S01E03 Kārlis Vērdiņš "Tētis" / Jūrmalas Valsts ģimnāzija](https://www.youtube.com/watch?v=fkp8OciBxvk)

Papildus tam pēc katra no raidījumiem dalīsimies arī ar "Literatūre / Sākumskola" raidījumā iesaistīto projekta skolu pedagogu pieredzes stāstiem.

Materiālus var atrast "Atbalsts izcilībai" mājaslapā [šeit](https://atbalstsizcilibai.lv/lasit/literature-sakumskola/).

Projekts “Literatūre/Sākumskola” top sadarbojoties Valsts Izglītības satura centram ar VFS Films un Latvijas Televīziju. Projekts īstenots Valsts izglītības satura centra ESF projekta “Atbalsts izglītojamo individuālo kompetenču attīstībai” ietvaros, projekta numurs 8.3.2.2/16/I/001.

